II. Ipari forradalom

Az 1850-60-as években a világgazdaság rohamos fejlődésnek indult újra. Általános modernizációra került sor több vezető szektorban. Anglia előnye megszűnt,mert az USA és Németország a későn indulók előnyével elhúzott gazdaságilag. Míg Anglia hosszú évek alatt tökéletesítette a találmányokat, addig az USA és Németország csak adoptálta a legfejlettebb technikát, így előnyre tett szert. FejlődöttSkandinávia, Közép- és Kelet- Európa., de ezek e térségek periférián maradtak.Fejlődésük komplementer volt (követte a centrumot lemaradva) és derivált(kielégítette a Ny igényeit) Az itteni fejlődést a centrum tőkéje és igényei határozták meg.

Három lényeges változás történt. 1: új anyagok (műanyag, acél) jelentek meg. 2: új energiaforrásokat használtak (kőolaj, elektromosság). 3: Gépesítés és munkamegosztás térnyerése (pl.: Ford T-modell- gyártósoron készült) Fejlődött az acélgyártás is. Lecsökkentették a vas széntartalmát, így a keletkezett anyag, az acél, sokkal ellenállóbb lett. Nagy fejlődés ment végbe a vegyiparban is. Beindult aműanyag, alumínium, üveg, papír, gumi, cement és kerámia tömeggyártása. Kialakult a petrolkémia, a kőolajvegyészet.

1876-ban Nicolaus Otto feltalálta a négyütemű motort, mely jóval csendesebb, takarékosabb és könnyebben indítható volt elődeinél. 1898-tól Henry Ford futószalagon gyártotta az autókat, melynek karburátorát Csonka János fejlesztette ki, a főkonstruktőr Galamb József volt. Az autó fejlesztésében szintén Németország és az USA jártak az élen. Az utóbbiban 20 év alatt 15 millió kocsit adtak el. Az első autógyárak között volt a Ford, az Opel, a Mercedes és a Bugatti.

Fejlődött a repülés is. 1900-ban Zeppelin feltalálta a kormányozható léghajót,1903-ban a Wright testvérek pedig a motoros repülőt. Ezután nagy verseny indult a két repülőeszköz között, amiből a gyorsabb és erősebb repülők kerültek ki győztesen.

Rendkívüli gyorsasággal terjedt az elektromosság világszerte. Feraday felismerte az elektromágneses indukciót, Jedlik feltalálta a dinamót, elterjedtek a villamos motorok. A legnagyobb feltaláló Edison volt, aki több, mint 1000 találmányával forradalmasította az elektromosságot. Ő alkotta meg a szénszálas izzót, a fonográfot (mozi elődje).

1881-ben üzembe helyezték az első közszolgálati villamos erőművet a Siemens cégnél. A Monarchia elektromos ipara is jelentős volt (Ganz gyár, Lang gépgyár), de nem vehette fel a versenyt a németekkel és Amerikával.

A kommunikáció is tökéletesedett. 1840-ben Morse feltalálta a távírót, 1876-ban Belle a telefont. Puskás Tivadar építette az első telefonközpontot. Hertz felfedezte az elektromágneses hullámokat, amivel megteremtette a rádiózás alapját.

A mezőgazdaság is gyökeresen átalakult. Megjelentek a műtrágyák. Elkezdték használni a cséplőgépet és a traktort.

Talán a hadiipar fejlődött leggyorsabban. Minden ország elkezdett fegyverkezni, ugyanis meghirdették a világ felosztását. Feltalálták a gépfegyvert és a dinamitot. Növelték az ágyúk hatótávolságát. Tankokat és vadászgépeket kezdtek gyártani. Alkalmazták a vegyipar találmányait is (pl.: harci gáz).

A második ipari forradalom alapvetően átalakította a társadalmat Európában.Élesen elkülönült egymástól centrum és periféria, melynek lemaradása behozhatatlanná vált. Míg nyugaton a középréteg irányította az államot, keleten torlódott társadalom alakult ki, ugyanis jelen voltak a feudális maradványok (jobbágyság, nemesség) és a tőkés elemek is (burzsoázia és munkásság). Kialakultak világszerte a monopóliumok \*.

Egyes vélemények szerint a második ipari forradalom napjainkban is zajlik, ugyanis az élet minden terén a tökéletesítésre törekednek. Fő cél lett a magas hatásfok, kicsi tömeg és olcsó ár, hogy a termékeket mindenki megvásárolhassa. Rohamosan fejlődik a közlekedés és a távközlés. Egyre inkább alkalmazzák anapenergiát és a környezetszennyező anyagok mellőzésére törekednek.

\*

– Monopólium: A tőkekoncentráció eredményeként kialakult olyan tőkés nagyvállalat vagy vállalatok közti szervezet, amely uralkodó pozícióra tesz szert a termelésben és az értékesítésben. Megállapodásokkal korlátozza a szabad versenyt és monopolista extraprofitra törekszik.

– Kartell: olyan vállalati szövetség, amelyben a résztvevő felek megegyeznek a verseny korlátozásában és a piac, esetenként az árak és a bérek szabályozásában. Laza kapcsolatot jelent. (Németország)

– Szindikátus: olyan vállalati szövetség, amelyben a résztvevő cégek közös felvásárlási és értékesítési rendszert hoznak létre, de megőrizték termelői önállóságukat. (Németország, Japán)

– Konszern: bankok irányítása alatt különböző iparágakból létrejött nagyvállalat. A századforduló után újonnan iparosodott országokra jellemző. (pl.: Daewoo)

– Tröszt: egy-egy iparág vezető vállalatainak teljes összeolvadása. Az USA-ra jellemző. (pl.: Microsoft) Az USA-ban trösztellenes törvényeket hoztak 1887, 1890, 1914-ben. A tröszt létrejötte egy szűk elit érdeke, a középrétegeknek nem kedvez.

– Korporáció: sok kisebb vállalat termelési láncát, integrációját jelenti. Az USA-ban jellemző.

– Holding: a nyereséges részvények felvásárlására és nagyvállalatok ellenőrzésére alakult egyesülés.

– Jellemző a részvénytársaságok megjelenése.